Caseus Gruyerensis
Caseus Gruyerensis seu Gruerinus durus luridusque e lacte boum crudo factus, ex urbe Grueria circuloque Grueria Helveticis nominatus est. In pagis Friburgo, Valdense, Neuchâtel, Iura et Berna conficitur. Tales casei formam cylindri habent, diametro inter 55 et 65 cm, largitudine inter 9,5 et 12 cm, pondere vel 35 kg. Casei modi similis et eiusdem nominis etiam alibi fiunt: sub nomine Gruyère in partibus orientalibus Franciae; olim sub nomine Gruviera in Italia; hodie sub nomine Grabiera (Γραβιέρα) in Graecia. Caseus Francicus hodie Comté nominatus olim sub appellatione Gruyère de Comté notus est; casei Francici Abondance et Bellifortis fere eodem modo fiunt et in "familia Grueriensi" rite includuntur.